ఛత్రపాల్ సింగ్ గాంగ్వార్

ఛత్రపాల్ సింగ్ గాంగ్వార్ (జననం 20 జనవరి 1956) భారతదేశానికి చెందిన రాజకీయ నాయకుడు. ఆయన 2024లో జరిగిన లోక్‌సభ ఎన్నికలలో బరేలీ నియోజకవర్గం నుండి లోక్‌సభ సభ్యుడిగా ఎన్నికయ్యాడు.
రాజకీయ జీవితం
ఛత్రపాల్ సింగ్ గాంగ్వార్ భారతీయ జనతా పార్టీ ద్వారా తన రాజకీయ జీవితాన్ని ప్రారంభించి పార్టీలో వివిధ హోదాల్లో పని చేసి 2002లో జరిగిన ఉత్తర ప్రదేశ్ శాసనసభ ఎన్నికలలో బహేరి శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి బీఎస్‌పీ అభ్యర్థి అటా-ఉల్ - రెహ్మాన్ చేతిలో 2883 ఓట్ల  తేడాతో ఓడిపోయాడు. ఆయన 2007 శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి బీఎస్‌పీ అభ్యర్థి అంజుమ్ రషీద్‭పై 8262 ఓట్ల మెజారిటీతో గెలిచి తొలిసారిగా ఎమ్మెల్యేగా ఎన్నికయ్యాడు. 

ఛత్రపాల్ సింగ్ గాంగ్వార్ 2012లో జరిగిన ఉత్తర ప్రదేశ్ శాసనసభ ఎన్నికలలో బహేరి శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఎస్‌పీ అభ్యర్థి అతౌర్రెహ్మాన్ చేతిలో 18 ఓట్ల స్వల్ప తేడాతో ఓడిపోయాడు. ఆయన 2017 శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి బీఎస్‌పీ అభ్యర్థి నసీమ్ అహ్మద్‭పై  42,837 ఓట్ల మెజారిటీతో గెలిచి రెండోసారిగా ఎమ్మెల్యేగా ఎన్నికై రెవిన్యూ శాఖ సహాయ మంత్రిగా పని చేశాడు. 

ఛత్రపాల్ సింగ్ గాంగ్వార్ 2022లో జరిగిన ఉత్తర ప్రదేశ్ శాసనసభ ఎన్నికలలో బహేరి శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఎస్‌పీ అభ్యర్థి అతౌర్ రెహమాన్ చేతిలో 3,355 ఓట్ల స్వల్ప తేడాతో ఓడిపోయాడు. ఆయన 2024లో జరిగిన లోక్‌సభ ఎన్నికలలో బరేలీ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి  ఎస్‌పీ అభ్యర్థి ప్రవీణ్ సింగ్ అరోన్ పై  34,804 ఓట్ల మెజారిటీతో గెలిచి తొలిసారి లోక్‌సభ సభ్యుడిగా ఎన్నికయ్యాడు.

మూలాలు 	   

వర్గం:1956 జననాలు
వర్గం:18వ లోక్‌సభ సభ్యులు
వర్గం:ఉత్తర ప్రదేశ్ నుండి ఎన్నికైన లోక్‌సభ సభ్యులు
వర్గం:ఉత్తర ప్రదేశ్ రాజకీయ నాయకులు
వర్గం:ఉత్తర ప్రదేశ్ వ్యక్తులు